กินยาacnotin10 สามารถมีเพศสัมพันธ์ได้มั้ยคะ
สวัสดีค่ะ ยา acnotin คือตัวยา isotretinoin การทานยาชนิดนี้ ควรอยู่ในการติดตามดูแลจากแพทย์ เนื่องจากยามีความเป็นพิษต่อตับ ซึ่งหากทานต่อเนื่องนานๆ อาจอันตรายได้ รวมถึงทำให้ผิวหนังแห้ง ลอก และไวต่อแสง นอกจากนี้ อาจทำให้เกิดภาวะไขมันในเลือดสูง เกิดความผิดปกติทางจิต และหากทานติดต่อกันเป็นระยะเวลานานมากกว่า 6 เดือน อาจทำให้ความหนาแน่นกระดูกลดลงได้ และที่สำคัญ ยาชนิดนี้ผลทำให้เด็กทารกในครรภ์พิการแต่กำเนิด และแม้ว่าเด็กทารกที่คลอดออกมาจะมีความปกติแต่ก็ตาม จะมีความเสี่ยงสูงที่จะพบความบกพร่องทางสมองและเชาว์ปัญญาได้ ดังนั้น หากจะทานยา จะต้องคุมกำเนิดก่อน เริ่มทานยาอย่างน้อย 3 เดือน แล้วคุมกำเนิดตลอดระยะเวลาที่ทานยา และต้องหยุดยาล่วงหน้าอย่างน้อย 3 เดือน ถึง 1 ปี ก่อนจึงจะตั้งครรภ์ได้อย่างปลอดภัยค่ะดังนั้น หากยังไม่ได้เริ่มใช้ฮอร์โมนในการคุมกำเนิดมาก่อน เช่น ยาเม็ดคุมกำเนิด ยาฉีดคุมกำเนิด เป็นต้น ก็ยังไม่ควรมีเพศสัมพันธ์ค่ะ